**Ո Ր Ո Շ ՈՒ Մ**

**Կատարողական վարույթը կասեցնելու մասին**

25.09.2015թ. ք. Երևան

ՀՀ ԱՆ ԴԱՀԿ ծառայության Երևան քաղաքի Կենտրոն և Նորք–Մարաշ բաժնի հարկադիր կատարող, արդարադատության ավագ լեյտենանտ Տիգրան Ազատյանս, ուսումնասիրելով 14.04.2015թ. վերսկսված թիվ 01/02-3766/15 կատարողական վարույթի նյութերը

**Պ Ա Ր Զ Ե Ց Ի**

ՀՀ Երևան քաղաքի Կենտրոն և Նորք–Մարաշ վարչական շրջանների ընդհանուր իրավասության դատարանի կողմից 15.03.2015թ. տրված թիվ ԵԿԴ/1907/02/14 կատարողական թերթը, որի համաձայն պետք է «Կենտրոն մաքրություն» ՓԲԸ-ից հօգուտ «Ինգլիշ Թրեյդ Հաուզ» ՍՊԸ-ի բռնագանձել 9.535.274 ՀՀ դրամ պարտքը, 187.100 ՀՀ դրամ պետական տուրքը և 150.000 ՀՀ դրամ փաստաբանի խելամիտ վարձատրության գումարը։

«Կենտրոն մաքրություն» ՓԲԸ-ից հօգուտ «Ինգլիշ Թրեյդ Հաուզ» ՍՊԸ-ի բռնագանձել ՀՀ քաղաքացիական օրենսգրքի 411-րդ հոդվածով նախատեսված տոկոսները` ըստ համապատասխան ժամանակահատվածների համար ՀՀ կենտրոնական բանկի սահմանած բանկային տոկոսների հաշվարկային դրույքների` 9.353.274 ՀՀ դրամի նկատմամբ, սկսած 2014 թվականի մարտի 17-ից մինչև նշված գումարի փաստացի վերադարձման օրը։

Բռնագանձել բռնագանձման ենթակա գումարի 5 տոկոսի չափով գումար որպես կատարողական գործողությունների կատարման ծախս:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28- րդ հոդվածով և 37-րդ հոդվածի 8-րդ կետով

**Ո Ր Ո Շ Ե Ց Ի**

Կասեցնել 14.04.2015թ. վերսկսված թիվ 01/02-3766/15 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**ՀԱՐԿԱԴԻՐ ԿԱՏԱՐՈՂ ՝ Տ. ԱԶԱՏՅԱՆ**